Natten til søndag udbrød der brand i en lagerhal hos en entreprenørvirksomhed i Flauenskjold.
Nordjyllands Politi i Frederikshavn er i øjeblikket ved at danne sig et overblik over omfanget af skaderne, ligesom politiet arbejder med at sikre tekniske spor

- Vi tager i øjeblikket billeder, som vi sender af sted til teknisk afdeling i Aalborg, siger vagthavende ved politiet i Frederikshavn. Naboer i området omkring virksomheden bliver i løbet af søndagen afhørt med henblik på at danne sig et overblik over, hvad der præcist er sket. Indtil videre ved politiet, at der ikke er kommet personer til skade i forbindelse med branden, derimod er der sket materiel skade for et endnu ukendt beløb. Politiet har ikke noget bud på, hvordan eller hvorfor branden opstod. Politiets teknikere begynder mandag morgen at se nærmere på skader og årsag til branden.